da de da de da de fi en en en sv da nl de bar da da da da fr da da da en da da da da da da da da eo da de da de de da da es da da it da da da da da da da de
Et meningsfuldt fællesskab på Jens Jessen-Skolen.
På Jens Jessen-Skolen i Flensborg har eleverne i 4. klasse været igennem en del udfordringer. Dels har der været mange lærerskift, dels har der været og er der stadig rigtig mange elever med meget forskellige og særlige behov.
Klassens udfordringer er meget brede. De rækker fra handicap over sociale vanskeligheder til sproglige udfordringer med et barn, der først skal til at lære dansk og tysk. Klassen har på grund af de særlige udfordringer af skolekontoret fået bevilliget ekstra timer i form af lærertimer og pædagogtimer. Der er en skoleledsager i klassen, og de implicerede lærere arbejder i et team for at få struktureret undervisningen på en hensigtsfuld måde.
- Jeg synes, at klassen er et godt eksempel på, at inklusion og differentieret undervisning kan fungere. Børnene indgår i et meningsfuldt fællesskab, siger klassens matematiklærer, Henriette Nøiers.
- De er blevet til nogle mere rummelige børn. For dem er det en selvfølge, at de hjælper hinanden, siger hun.
Og det er netop det indtryk, man får, når man spørger rundt i klassen, hvad sammenhold og venskab betyder for de unge. For dem handler det nemlig om, at man holder sammen og tager sig af hinanden. Det handler om, at alle skal kunne være med, selv når de for eksempel ikke kan løbe så hurtigt - som en af drengene i klassen. Han er også med, når der spilles fodbold, og han føler sig inkluderet i fællesskabet.
For Henriette Nøiers har organiseringen af undervisningen haft en stor betydning for, at inklusion og undervisningsdifferentiering lykkes. Der er et sammenspil mellem det pædagogiske teams vilje, holdningen til inklusion og de nødvendige ressourcer, der afgør om inklusionsmålet kan opnås. For det er en stor opgave.
- Det er godt, at vi har fået de ekstra ressourcer, der gør det muligt, at vores team kan arbejde med inklusionen. Det, man får ud af det, er ikke kun, at børn med forskellige forudsætninger kan udvikle sig bedst muligt. Vi har i vores 4. klasse fået udvidet »normalbegrebet«, og det er jo en succes i sig selv, siger hun.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Inklusion handler om barnets oplevelse af at være en del af det sociale og faglige fællesskab. Det er centralt for, at barnet kan lære noget og udvikle sig.
Alle børn har forskellige behov. Øget inklusion i skolen indebærer, at flere elever skal indgå i den almindelige undervisning. Eleverne skal samtidig have bedre faglige resultater – og de skal fortsat trives.
Børn er meget optaget af deres relationer til andre børn - og af at være en del af fællesskabet. Når man arbejder med at skabe trivsel, læring og udvikling for det enkelte barn, er det derfor vigtigt at fokusere arbejdet om fællesskaberne.
Særlig støtte i skolen skal medvirke til, at børn med særlige undervisningsmæssige behov har mulighed for at udvikle sig på lige fod med andre børn.
Inklusion handler om et helt grundlæggende menneskesyn og er ikke en aktivitet for sig selv. Undervisning og aktiviteter, som skolen sætter i værk for at styrke elevernes læring, trivsel og udvikling, sker i et læringsfællesskab, og læringsfællesskabet er en forudsætning for inklusion. Det er i dette fællesskab, eleverne lærer - af lærerne og af hinanden.
Dansk Skoleforening for Sydslesvig e.V.Stuhrsallee 2224937 Flensburg